Source: https://jogaszvilag.hu/napi/obh-ujabb-merfoldkohoz-erkezett-a-digitalis-birosag/
Timestamp: 2018-11-13 16:11:48
Document Index: 4125031

Matched Legal Cases: ['bíróság ', 'bíróság ', 'bíróság\n', 'bíróság\n', 'Bíróság ', 'bíróság ']

OBH: Újabb mérföldkőhöz érkezett a digitális bíróság - Jogászvilág - Jogászvilág
OBH: Újabb mérföldkőhöz érkezett a digitális bíróság - Jogászvilág
Kezdőlap » OBH: Újabb mérföldkőhöz érkezett a digitális bíróság
OBH: Újabb mérföldkőhöz érkezett a digitális bíróság
A Szekszárdi Törvényszék ad először otthont annak a “Digitális Nyílt Nap” road show-nak, amely az ország valamennyi törvényszékén bemutatja a bírósági szervezet legújabb projektjét és annak várható fejlesztéseit, eredményeit.
A Digitális Nyílt Napon résztvevők megtekinthetik majd a bíróságok elektronikus kapcsolattartásának jelenét és jövőjét. Megismerhetik a beszédfelismerő szoftver alkalmazhatóságát, a távmeghallgatási rendszer előnyeit, az ügyfélcentrumok működését és a projekt keretében hamarosan megvalósuló e-aktát.
A Digitális Bíróság projekt mind az ügyfelek, mind a bírósági dolgozók számára újításokat hoz: lehetővé teszi a bírósági iratokhoz, határozatokhoz, valamint a közhiteles nyilvántartáshoz való hatékonyabb hozzáférést. A projektnek köszönhetően létrejön az ún. “e-akta”. Az ügyfelek így személyes megjelenés nélkül, a nap 24 órájában, gyorsan, ingyenesen, online is hozzáférhetnek majd a bíróságon folyamatban lévő ügyükkel kapcsolatos információkhoz.
A fejlesztések érintik a jelenlegi bírósági határozatkereső rendszert is, hamarosan egy korszerű, jól kereshető határozattár lesz elérhető a bíróságok központi honlapján.
A fejlesztéseknek köszönhetően a bíróságok közvetlenül, gyorsan és egyszerűen férhetnek majd hozzá a számukra szükséges nyilvántartási adatokhoz. A Digitális bíróság projekt így az ügyfelek bírósághoz való hozzáférésének egyszerűsítésén túl az egységesebb és gyorsabb jogalkalmazást is elősegíti.
A nyílt nap lehetőséget teremt arra, hogy az ország valamennyi bírája, igazságügyi alkalmazottja, illetve a társhatóságok vezetői, képviselői is tájékozódhassanak az elmúlt években a bíróságokon megvalósult és a jövőben megvalósuló elektronikus fejlesztésekről.
A rendezvénysorozatról bővebb információt a https://birosag.hu/ oldalon olvashatnak.
Aggódik a román igazságszolgáltatásért az EP
Súlyos aggodalomra adnak okot a tervezett romániai igazságügyi és büntetőjogi reform egyes elemei az Európai Parlament szerint.